CELEX: 62018TA0561
Language: lt
Date: 2021-05-05 00:00:00
Title: Byla T-561/18: 2021 m. gegužės 5 d. Bendrojo Teismo sprendimas byloje ITD ir Danske Fragtmænd / Komisija (Valstybės pagalba – Pašto sektorius – Kompensacija už universaliųjų paslaugų įsipareigojimo vykdymą – Sprendimas nereikšti prieštaravimų – Kompensacijos apskaičiavimas – Grynųjų išvengiamų išlaidų metodas – Atsižvelgimas į nematerialųjį pelną teikiant universaliąją paslaugą – Kompensacijos tikslais skirtų lėšų naudojimas – Valstybės garantuojamas atleidimo iš darbo išmokų mokėjimas bankroto atveju – Atleidimas nuo PVM už tam tikrus universaliosios paslaugos teikėjo įvykdytus sandorius – Bendrųjų sąnaudų buhalterinis paskirstymas universaliajai paslaugai priskirtai ir nepriskirtai veiklai – Valstybės įmonės įneštas kapitalas siekiant išvengti jos patronuojamosios įmonės bankroto – Konkurento skundas – Užbaigus preliminaraus tyrimo etapą priimtas sprendimas, kuriuo konstatuojamas valstybės pagalbos nebuvimas – Esama pagalba – Periodinis lengvatų teikimas – Priskyrimas valstybei – Privataus investuotojo kriterijus)

2021 6 21   
            
            
               LT
            
            
               Europos Sąjungos oficialusis leidinys
            
            
               C 242/19
            
         
      2021 m. gegužės 5 d. Bendrojo Teismo sprendimas byloje ITD ir Danske Fragtmænd / Komisija
      
      (Byla T-561/18) (1)
      
      (Valstybės pagalba - Pašto sektorius - Kompensacija už universaliųjų paslaugų įsipareigojimo vykdymą - Sprendimas nereikšti prieštaravimų - Kompensacijos apskaičiavimas - Grynųjų išvengiamų išlaidų metodas - Atsižvelgimas į nematerialųjį pelną teikiant universaliąją paslaugą - Kompensacijos tikslais skirtų lėšų naudojimas - Valstybės garantuojamas atleidimo iš darbo išmokų mokėjimas bankroto atveju - Atleidimas nuo PVM už tam tikrus universaliosios paslaugos teikėjo įvykdytus sandorius - Bendrųjų sąnaudų buhalterinis paskirstymas universaliajai paslaugai priskirtai ir nepriskirtai veiklai - Valstybės įmonės įneštas kapitalas siekiant išvengti jos patronuojamosios įmonės bankroto - Konkurento skundas - Užbaigus preliminaraus tyrimo etapą priimtas sprendimas, kuriuo konstatuojamas valstybės pagalbos nebuvimas - Esama pagalba - Periodinis lengvatų teikimas - Priskyrimas valstybei - Privataus investuotojo kriterijus)
      (2021/C 242/25)
      Proceso kalba: anglų
      
         Šalys
      
      
         Ieškovės: ITD, Brancheorganisation for den danske vejgodstransport A/S (Padborg, Danija), Danske Fragtmænd A/S (Åbyhøj, Danija, atstovaujamos advokatės L. Sandberg-Mørch
      
         Atsakovė: Europos Komisija, atstovaujama K. Blanck ir D. Recchia,
      
         Ieškovės pusėje į bylą įstojusios šalys: Jørgen Jensen Distribution A/S (Ikastas, Danija), atstovaujama advokatų L. Sandberg-Mørch ir M. Honoré; Dansk Distribution A/S (Karlslunde, Danija), atstovaujama advokatų L. Sandberg-Mørch ir J. Buendía Sierra
      
         Atsakovės pusėje į bylą įstojusi šalis: Danijos Karalystė, atstovaujama J. Nymann-Lindegren ir M. Wolff, padedamų advokato R. Holdgaard
      
         Dalykas
      
      SESV 263 straipsniu grindžiamas prašymas panaikinti 2018 m. gegužės 28 d. Komisijos sprendimą C(2018) 3169 final dėl valstybės pagalbos SA.47707 (2018/N) – Valstybės kompensacijos, suteiktos PostNord už universaliųjų pašto paslaugų teikimą – Danija
      
         Rezoliucinė dalis
      
      
                  1.
               
               
                  Panaikinti 2018 m. gegužės 28 d. Komisijos sprendimą C(2018) 3169 final dėl valstybės pagalbos SA.47707 (2018/N) – Valstybės kompensacijos, suteiktos PostNord už universaliųjų pašto paslaugų teikimą – Danija tiek, kiek užbaigus preliminaraus tyrimo etapą jame nuspręsta, kad valstybės pagalba nelaikomas, viena vertus, atleidimas nuo administraciniu sprendimu Nr. 1306/90 ir Danijos mokesčių administratoriaus priimtu administraciniu reglamentu F 6742/90 nustatyto pridėtinės vertės mokesčio (PVM) ir, kita vertus, 2017 m. vasario 23 d. PostNord AB atliktas Post Danmark A/S kapitalo padidinimas vienu milijardu Danijos kronų (DDK).
               
            
                  2.
               
               
                  Atmesti likusią ieškinio dalį.
               
            
                  3.
               
               
                  ITD, Brancheorganisation for den danske vejgodstransport A/S ir Danske Fragtmænd A/S padengia pusę savo bylinėjimosi išlaidų, o likusią tų išlaidų dalį padengia Europos Komisija.
               
            
                  4.
               
               
                  Komisija, Danijos Karalystė, Jørgen Jensen Distribution A/S ir Dansk Distribution A/S padengia savo bylinėjimosi išlaidas.
               
            
         (1)  OL C 427, 2018 11 26.